ၶႂ်ႈႁႂ်ႈသူဢၢၼ်ႇ

1. ပဵၼ်ၵူၼ်းႁႂ်ႈမေႃၶွၢင်းပၼ်ပိူၼ်ႈ   ယႃႇပၼ်ႁႂ်ႈ ပိူၼ်ႈၶႂၢင်းပၼ်ႁဝ်းၽၢႆႇလဵဝ်။ 2. ႁဝ်းၵူႈၵေႃႉဢမ်ႇလႆႈပဵၼ်ၸဝ်ႈၶွင်ၵမ်ႇၾႃႇ၊ ဢမ်ႇၸႂ်ႈႁဝ်းတေယူႇၵမ်ႉၾႃႉၵႂႃႇလႆႈ 100 ပီ 1,000 ပီ၊ 3. ဝၼ်းမိူဝ်ႈလႂ်သေဢမ်ႇဝႃႈ  ပေႃးသူတတ်းသိၼ်ၸႂ် တႃႇတေ  တေႇၼႃႈႁိူၼ်း၊  ၶႂ်ႈလၢတ်ႈသူဝႃႈ သူတေလႆႈယဵၼ်ႉၵၼ်ႈ လႄႈ မေႃပွႆႇဝၢင်း လႄႈ သူတေလႆႈယွမ်းႁပ်ႉ  ၽၢႆႇၵေႃႉၵူႈသူၼၼ်ႉႁႂ်ႈလႆႈ ”တွင်းဝႆႉၼႃႈ”  ဢမ်ႇမီးပၢင်ၶႅၵ်ႇ ၵူပ်ႉၵူႈလႂ်  တီႈ မီးလွင်ႈသိူဝ်းၸႂ်  တီႈသုတ်း၊ ယွၼ်ႉလွင်ႈသိူဝ်းၸႂ် တီႈသုတ်းၼၼ်ႉ၊  မၼ်းမႃးၸွမ်းလွင်ႈယိၼ်ႉၵၼ်ႈ လႄႈ ပွႆႇဝၢင်း ၊ ၶႂၢင်းပၼ်  တေႃႇၵၼ်လႆႈၵူၺ်း။ 4. ဢမ်ႇမီးၽႂ်မႃးပၼ်လွင်ႈတုၵ်ႉ  တီႈသူတုၵ်ႉၼၼ်ႉ ၵေႃႈယွၼ်ႉသူဢမ်ႇၸႂ်ႉၵႂၢမ်းလၢတ်ႈလီလီ၊  လႄႈ သူ ၵႂႃႇဢဝ်လွင်ႈပိူၼ်ႈမႃးဝူၼ်ႉ လႄႈ သူၵေႃႈဝူၼ်ႉဝႃႈ သူၵေႃႈဝူၼ်ႉဝႃႈသူ  ၵျႃႉၶႅၼ်ႇ  လွင်ႈဝူၼ်ႉ  ႁင်းသူ ၵူၺ်း။  ယဝ်ႉၵေႃႈသူ  ႁဵတ်းပူၼ်ႉလွင်ႈတီႈသူႁဵတ်း လႆႈၼၼ်ႉယဝ်ႉ။ 5. ၵူၼ်းတီႈမီးၸၢတ်ႈပၢၼ် ၽဝ ယူႇလႆႈၵေႃႈ ယွၼ်ႉမီး သဵင်းၵူၼ်းတူပ်းမိုဝ်း  လႄႈ သဵင်ၵူၼ်းပၼ်ႁႅင်း ပၼ် ၶေႃႈႁၼ်ထိုင်  ၵမ်ႉထႅမ် ၼၼ်ႉယဝ်ႉ။ ”ယဝ်ႉၵေႃႈ ၵူၼ်းဢမ်ႇယူႇလႆႈဢမ်ႇယဵၼ်ႉလႆႈ  ယွၼ်ႉ သူပ်းၵႂၢမ်းၵူၼ်းၵေႃႈမီးတၢင်းၼမ်၊ 6. လွင်ႈတီႈမီးလူမ်းထူၺ်ႈၸႂ်  လႆႈမႃးဝၼ်းမိူဝ်ႈၼႆႉ မၼ်းႁဵတ်းႁႂ်ႈႁဝ်းယွမ်းႁပ်ႉ  ၼ်ႂးဝၼ်းတီႈသူတိူဝ်ႉၸႂ် ဢမ်ႇပဵင်းမေႃးၼိူဝ်ၼႂ်းၸၢတ်ႈပၢၼ်သူ ၶႂ်ႈႁႂ်ႈသူၼင်ႈဝူၼ်ႉတူၺ်း၊  ၼႂ်းဝၼ်းတီႈသူဢမ်ႇမီး ၶႅပ်းတိၼ်းတႃႇတေသႂ်ႇ၊   သူၸွင်ႇယၢမ်ႈဝူၼ်ႉႁိုဝ်? ၵူၼ်းတီႈဢမ်ႇမီးၶႃ   တႃႇတေတိုဝ်းၶႅပ်း၊  ဢမ်ႇမီး တိၼ်တႃႇတေပႆ၊  ဝူၼ်ႉတူၺ်းလႄႈ  ဝႃႈသူလႄႈၶဝ် ၽႂ်တုၵ်ႉၶ   ၵပ်ႉၵိၼ်းသေၽႂ်၊ တွင်းဝႆႉၼႃႈ   ပဵင်းပေႃးၸွမ်းၼင်ႇတီႈသူပဵၼ်လႄႈၼႃႈ ယႃႇမီးၸႂ်ၶႂ်ႈလီလိူဝ်သေၵူၼ်းတၢင်ႇၵေႃႉ   တီႈသူပဵၼ် တီႈသူမီးၵေႃႈလီၼႃႇယဝ်ႉ။ ၵူၼ်းတီႈတုၵ်ႉၶ  ယၢပ်ႇၸႂ်လိူဝ်ႁဝ်းမီး ၼပ်ႉဢၢၼ်ႇပေႃး ဢမ်ႇလႆႈယဝ်ႉ။  31/7/2021 ........................................................................... ၼပ်ႉယမ်ႉ  ၽူႈႁၵ်ႉလူဢၢၼ်ႇလိၵ်ႈႁဝ်းၶဝ်ၵူႈၵေႃႉ ယူႇဢေႃႈ၊  သင်ႇမီးလွင်ႈၽိတ်းၵေႃႈၶႂၢင်းပၼ်ၶႃႈႁဝ်း သေၵမ်ႈၶႃႈ။ မႂ်ႇသုင်ၶႃႈ ပမ/ လုၵ်ႈႁဵၼ်းဢွၼ်ႇ' မိူင်းၽူင်း' သႃႇမွင်ဢွၼ်ႇ